Die sanger Jo Black is steeds in die hospitaal en ervaar baie pyn ná die nekoperasie wat hy die afgelope naweek ondergaan het.
“Hoewel hy maar nog baie seer het, is hy baie dankbaar dat die aanvanklike pyn nou heeltemal weg is. Ek dink hy is opgewonde om weer sy kitaar vas te gryp en hom nie oor die arm te bekommer nie,” vertel sy.
“Sy stem is ook perfek; en dis so ’n groot verligting as ons dink aan die risiko’s wat die operasie vir hom ingehou het.”
“Ek lees elke dag vir hom aanhangers se boodskappe in die sosiale media – en dit ontroer hom regtig. Hy is ongelooflik dankbaar vir die ondersteuning; en dat almal hom werklik net die beste toewens.
Jo Black is vanjaar vir twee Tempo-toekennings benoem. Stem nou vir jou gunsteling-sterre en jy staan 'n kans om 'n vet kontantprys, twee vakansies en 'n R3 500-koopbewys te wen.